El Consorci Pactem Nord premia a CEMEF com a “Entitat compromesa amb el territori”
2025-07-24

Recentment ha tingut lloc el lliurament de distintius del Consorci Pactem Nord per a la corresponsabilitat territorial en matèria d’ocupació. I CEMEF, l’empresa pública dependent de l’Ajuntament de Burjassot, s’ha alçat amb el distintiu “d’Entitat compromesa amb el territori”, gràcies a les accions que realitza al llarg de l’any en matèria d’ocupació i comerç.

El distintiu, recollit per la regidora de Comerç, Rosa Coca de mans de Rocío Briones, directora general d’Ocupació i Formació de LABORA, reconeix la labor de l’empresa pública en el seu objectiu d’ajudar a la dinamització de l’activitat econòmica de Burjassot, a través del treball directe amb les Pimes locals i l’aposta per millorar l’accés a l’ocupació mitjançant la creació de noves iniciatives empresarials.

Cooperativisme, responsabilitat i economia social, promoció d’iniciatives d’autoocupació…aquests i molt més objectius són els que s’estan desenvolupant des de CEMEF, a través de l’àrea de Promoció Econòmica, sempre pensant a beneficiar i ajudar al comerç local, obrint-se a les seues peticions i a les seues necessitats a cada moment.

Aquestes accions li han valgut a l’empresa pública municipal el ben merescut distintiu entregat per Pactem Nord, el Consorci del Pacte Territorial per a la Creació d’Ocupació.